Ο **Γιανίκ Πιρές Μορέιρα** (*Yanick Pires Moreira*), (Λουάντα, 31 Ιουλίου 1991) είναι Ανγκολέζος επαγγελματίας καλαθοσφαιριστής, ο οποίος αγωνίζεται ως σέντερ για την ομάδα της Χάποελ Αφούλα.

Σταδιοδρομία σε συλλόγους
-------------------------

Από το 2008 έως το 2011, ο Μορέιρα έπαιξε για την Πριμέιρο ντε Αγκόστο στο Πρωτάθλημα Ανγκόλας, πριν μετακομίσει στις Ηνωμένες Πολιτείες για να ενταχθεί στο Κολέγιο Σάουθ Πλέινς. Μετά από δύο σεζόν στο Σάουθ Πλέινς, μεταφέρθηκε στο Πανεπιστήμιο Σάουθερν Μέθοντιστ, όπου αποφοίτησε το 2015.

Αφού προσπέρασε τη διαδικασία του NBA Ντραφτ 2015, ο Μορέιρα εντάχθηκε στους Λος Άντζελες Κλίπερς για το Σάμερ Λιγκ 2015. Το Σεπτέμβριο του 2015, τέθηκε εκτός αγωνιστικής δράσης για τέσσερις έως έξι εβδομάδες, λόγω μίας μικρής ρήξης συνδέσμου στο αριστερό του πόδι. Στις 29 Νοεμβρίου 2015, υπέγραψε με τη Ρουέν της LNB Pro A. Τον Απρίλιο του 2016, αποχώρησε από τη Ρουέν και υπέγραψε με την Ατλέτικο Πετρόλεος ντε Λουάντα από την Ανγκόλα. Στη συνέχεια, δανείστηκε στην ισπανική Μούρθια για το υπόλοιπο της σεζόν 2015-16. 

Τον Ιούλιο του 2016, ο Μορέιρα εντάχθηκε στους Τορόντο Ράπτορς για το Σάμερ Λιγκ 2016. Στις 11 Αυγούστου 2016, υπέγραψε με τους Ράπτορς, αλλά αποδεσμεύτηκε στις 22 Οκτωβρίου 2016, μετά από μία συμμετοχή του σε έναν αγώνα της preseason. Στις 30 Οκτωβρίου 2016, αποκτήθηκε από τους Ράπτορς 905 της NBA Development League, ως θυγατρικός παίκτης των Τορόντο Ράπτορς. Στις 3 Μαΐου 2017, υπέγραψε με την ιρανική Παλαγιές Ναφτ Αμπαντάν.

Στις 13 Ιουλίου 2017, ο Μορέιρα υπέγραψε με τη ρωσική Πάρμα για τη σεζόν 2017-18. Είχε κατά μέσο όρο 9 πόντους και 6 ριμπάουντ ανά αγώνα στην VTB Λίγκα. 

Στις 5 Αυγούστου 2018, ο Μορέιρα εντάχθηκε στον ΠΑΟΚ.

Τον Ιανουάριο του 2019, υπέγραψε με την ιταλική Βίρτους Μπολόνια.

Την 1η Νοεμβρίου 2019, υπέγραψε συμβόλαιο με το Περιστέρι. Με την ομάδα είχε κατά μέσο όρο 12.5 πόντους με 6.7 ριμπάουντ στο Πρωτάθλημα Ελλάδας, ενώ αντίστοιχα στο Μπάσκετμπολ Τσάμπιονς Λιγκ μέτρησε 12.9 πόντους με 6.7 ριμπάουντ. 

Στις 18 Ιουνίου του 2020, συμφώνησε σε συμβόλαιο με την ΑΕΚ. Οι καλές του εμφανίσεις τον Νοέμβριο στο Μπάσκετμπολ Τσάμπιονς Λιγκ (17.7 πόντους (72.4% στα δίποντα, 73.3% στις βολές), 6.3 ριμπάουντ και 1.7 ασίστ), του έδωσαν το βραβείο του πολυτιμότερου παίκτη του μήνα για την διοργάνωση. Συνολικά στην διοργάνωση τη σεζόν 2020-21, είχε 14.4 πόντους, 6.8 ριμπάουντ και 1.4 ασίστ κατά μέσο όρο. Στο Πρωτάθλημα Ελλάδας με την «κιτρινόμαυρη» φανέλα, σε 17 αγώνες μέτρησε 12.82 πόντους, 5.59 ριμπάουντ, 1.06 ασίστ και 1.24 μπλοκ. Στα playoffs οι μέσοι όροι τους διαμορφώθηκαν σε 13.18 πόντους, 5.82 ριμπάουντ, 0.82 ασίστ και 0.91 μπλοκ. 

Στις 28 Ιουλίου 2021, ανακοινώθηκε η συμφωνία του με το Περιστέρι, μέχρι το καλοκαίρι του 2022. Στις 3 Ιανουαρίου 2022, αποχώρησε από την ομάδα. Σε 9 ματς στο Πρωτάθλημα μέτρησε 7.2 πόντους και 4.2 ριμπάουντ σε 15:23 λεπτά συμμετοχής. 

Τον Μάρτιο του 2022, επέστρεψε στην Ανγκόλα για λογαριασμό των Πέτρο ντε Λουάντα. Στο Πρωτάθλημα Ανγκόλας είχε κατά μέσο όρο 11.4 πόντους, 5.6 ριμπάουντ και 2 ασίστ. 

Στις 20 Σεπτεμβρίου 2022, ανακοινώθηκε επίσημα από τον Κολοσσό Ρόδου μέχρι το τέλος αγωνιστικής περιόδου 2022-23. Στις 21 Ιανουαρίου 2023 κόντρα στην Καρδίτσα, είχε 20 πόντους (2/3 βολές, 9/11 δίποντα), 12 ριμπάουντ, 2 ασίστ, 1 κόψιμο, 2 κερδισμένα φάουλ, 4 φάουλ εναντίον και ένα λάθος σε 22’ και αναδείχτηκε MVP της εβδομάδας στο ελληνικό πρωτάθλημα. Συνολικά, τη σεζόν 2022-23 με τον Κολοσσό μέτρησε 9.1 πόντους και 5.3 ριμπάουντ μέσο όρο. 

Στις 17 Αυγούστου 2023, συμφώνησε με την Χάποελ Αφούλα.

Εθνική Ανγκόλας
---------------

Ο Μορέιρα είναι τακτικό μέλος της Εθνικής Ανγκόλας από το 2010, έχοντας αγωνιστεί στο Παγκόσμιο Κύπελλο του 2014. Στο Παγκόσμιο Κύπελλο του 2014, ο Μορέιρα σημείωσε ρεκόρ τουρνουά και σταδιοδρομίας με 38 πόντους και 15 ριμπάουντ, στη νίκη με 83-91 επί της Αυστραλίας. Με την Ανγκόλα, αγωνίστηκε στο Παγκόσμιο Κύπελλο του 2019 στην Κίνα.

Τίτλοι
------

### Συλλογικοί

#### Ράπτορς 905

* Πρωτάθλημα NBDL: (2017)

#### Πριμέιρο ντε Αγκόστο

* 3x Πρωτάθλημα Ανγκόλας: (2008, 2009, 2010)
* 2x Κύπελλο Ανγκόλας: (2008, 2010)
* 4x Σούπερ Καπ Ανγκόλας: (2007, 2008, 2009, 2010)

#### Βίρτους Μπολόνια

* Μπάσκετμπολ Τσάμπιονς Λιγκ: (2019)

### Ατομικοί

* MVP του μήνα στο Μπάσκετμπολ Τσάμπιονς Λιγκ: (Νοέμβριος 2020)

Παραπομπές
----------

1. ↑  Basquetebol: Yanick Moreira visitou o Clube onde fez a sua formação e rever amigos (Πορτογαλικά)
2. ↑  «2015 Summer League Player Profile – Yanick Moreira». Αρχειοθετήθηκε από το πρωτότυπο στις 15 Ιουλίου 2015. Ανακτήθηκε στις 1 Νοεμβρίου 2019.
3. ↑  «Nets Sign Yanick Moreira». *Hoops Rumors* (στα Αγγλικά). Ανακτήθηκε στις 27 Ιουλίου 2017.
4. ↑  «Yanick Moreira inks with Rouen Metro Basket» (στα αγγλικά). *Sportando*.. Ανακτήθηκε στις 2017-07-27.
5. ↑  «Basketball: Yanick Moreira to play for UCAM Murcia of Spain». *angop.ao*. 13 Απριλίου 2016. Αρχειοθετήθηκε από το πρωτότυπο στις 16 Αυγούστου 2016. Ανακτήθηκε στις 15 Απριλίου 2016.
6. ↑  «Yanick Moreira refuerza al UCAM Murcia CB». *ACB.com* (στα Ισπανικά). 12 Απριλίου 2016. Αρχειοθετήθηκε από το πρωτότυπο στις 31 Ιανουαρίου 2018. Ανακτήθηκε στις 15 Απριλίου 2016.
7. ↑  «Raptors Sign Free Agents Drew Crawford, Yanick Moreira». *NBA.com*. 11 Αυγούστου 2016. Ανακτήθηκε στις 11 Αυγούστου 2016.
8. ↑  «Raptors Release Five From Roster». *NBA.com*. 22 Οκτωβρίου 2016. Ανακτήθηκε στις 22 Οκτωβρίου 2016.
9. ↑  «TRAINING CAMP ROSTER AND SCHEDULE». *NBA.com*. Turner Sports Interactive, Inc. 30 Οκτωβρίου 2016. Αρχειοθετήθηκε από το πρωτότυπο στις 4 Νοεμβρίου 2016. Ανακτήθηκε στις 2 Νοεμβρίου 2016.
10. ↑  «Yanick Moreira inks in Iran with Naft Abadan». *Sportando.com*. 3 Μαΐου 2017.. Ανακτήθηκε στις 8 Μαΐου 2017.
11. ↑   (στα ρωσικά)*parmabasket.ru*. 13 Ιουλίου 2017.. Ανακτήθηκε στις 13 Ιουλίου 2017.
12. ↑  «Yannick Moreira inks with PAOK». *Sportando*. Αρχειοθετήθηκε από το πρωτότυπο στις 6 Αυγούστου 2018. Ανακτήθηκε στις 6 Αυγούστου 2018.
13. ↑  «Επίσημα στη Βίρτους Μπολόνια ο Μορέιρα». *www.in.gr*. 9 Ιανουαρίου 2019.
14. ↑  «Περιστέρι: Ανακοίνωσε τον Μορέιρα». *www.sport24.gr*. 1 Νοεμβρίου 2019.
15. ↑  «ΑΕΚ: Ανακοίνωσε τον Γιανίκ Μορέιρα». *Eurohoops*. 18 Ιουνίου 2020. Ανακτήθηκε στις 3 Ιουλίου 2020.
16. ↑  Νοε 2020 17:34, Επιμέλεια: Αλέξανδρος Τρίγκας Δημοσίευση: 27. «Ο Γιανίκ Μορέιρα είναι ο MVP του Νοεμβρίου στο BCL». *www.sport24.gr*. Ανακτήθηκε στις 1 Δεκεμβρίου 2020.
17. ↑  «Περιστέρι: Επίσημη η επιστροφή του Μορέιρα». *Eurohoops*. 28 Ιουλίου 2021. Ανακτήθηκε στις 28 Ιουλίου 2021.
18. ↑  «Περιστέρι: Τέλος ο Μορέιρα». *Eurohoops*. 3 Ιανουαρίου 2022. Ανακτήθηκε στις 20 Σεπτεμβρίου 2022.
19. ↑  «Κολοσσός: Στη Ρόδο ο Μορέιρα, υπέγραψε και ανακοινώθηκε!». *Eurohoops*. 20 Σεπτεμβρίου 2022. Ανακτήθηκε στις 20 Σεπτεμβρίου 2022.
20. ↑  «MVP of the Week στη Basket League ο Γιανίκ Μορέιρα». *www.sport24.gr*. Ανακτήθηκε στις 24 Ιανουαρίου 2023.
21. ↑  newsroom, sport-fm. «Στο Ισραήλ για τη Χάποελ Αφούλα θα συνεχίσει ο Μορέιρα». *sport-fm.gr*. Ανακτήθηκε στις 17 Αυγούστου 2023.
22. ↑  «Yanick MOREIRA at the Players of the FIBA Basketball World Cup 2014 - FIBA.basketball». *FIBA.basketball* (στα Αγγλικά). Αρχειοθετήθηκε από το πρωτότυπο στις 22 Αυγούστου 2016. Ανακτήθηκε στις 28 Ιουλίου 2017.
23. ↑  «Αυστραλία vs Ανγκόλα». FIBA.com. 4 Σεπτεμβρίου 2014. Αρχειοθετήθηκε από το πρωτότυπο στις 28 Ιουλίου 2017. Ανακτήθηκε στις 7 Μαρτίου 2017.
24. ↑  «Παγκόσμιο Κύπελλο: Με Μορέιρα και τον 40χρονο Μίνγκας η 12αδα της Ανγκόλα». *www.sport24.gr*. 8 Αυγούστου 2019.

Εξωτερικοί σύνδεσμοι
--------------------

* Βιογραφικό στους SMU Mustangs
* Αρχειακό προφίλ στη FIBA Αρχειοθετήθηκε 2020-04-10 στο Wayback Machine.